title: Директива 2010/86/ЕС на Комисията от 2 декември 2010 година за изменение на Директива 91/414/ЕИО на Съвета с оглед включването на халоксифоп-Р като активно вещество  Текст от значение за ЕИП

text:
               3.12.2010

               BG

               Официален вестник на Европейския съюз

               L 317/36

         ДИРЕКТИВА 2010/86/ЕС НА КОМИСИЯТА
   от 2 декември 2010 година
   за изменение на Директива 91/414/ЕИО на Съвета с оглед включването на халоксифоп-Р като активно вещество
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1 от нея,
   като има предвид, че:

               (1)

               С регламенти (ЕО) № 451/2000 (2) и (ЕО) № 703/2001 на Комисията (3) се определят подробни правила за изпълнението на втория етап от програмата за работа, посочена в член 8, параграф 2 от Директива 91/414/ЕИО, и се въвежда списък на активните вещества, на които следва да бъде направена оценка с оглед евентуалното им включване в приложение I към Директива 91/414/ЕИО. Посоченият списък включваше халоксифоп-Р. С Решение 2007/437/ЕО на Комисията (4) беше решено веществото халоксифоп-Р да не бъде включено в приложение I към Директива 91/414/ЕИО.

               (2)

               В съответствие с член 6, параграф 2 от Директива 91/414/ЕИО първоначалният нотификатор, наричан по-долу „заявителят“, е подал ново заявление, с което изисква прилагането на ускорената процедура, предвидена в членове 14—19 от Регламент (ЕО) № 33/2008 на Комисията от 17 януари 2008 г. за определяне на подробни правила за прилагането на Директива 91/414/ЕИО на Съвета във връзка с редовна и ускорена процедура за оценката на активни вещества, които са били част от работната програма, посочена в член 8, параграф 2 от същата директива, но не са били включени в приложение I към нея (5).

               (3)

               Заявлението е подадено до Дания, която е определена за докладваща държава-членка по силата на Регламент (ЕО) № 451/2000. Беше спазен установеният срок за ускорената процедура. Спецификацията на активното вещество и подкрепените видове употреба са идентични с онези, които са били предмет на Решение 2007/437/ЕО. Посоченото заявление отговаря също така на останалите съществени и процедурни изисквания на член 15 от Регламент (ЕО) № 33/2008. В посоченото заявление при позоваване на активното вещество по-скоро се използва наименованието по ISO, „халоксифоп-Р“, отколкото използвания преди това термин, „халоксифоп-R“.

               (4)

               Дания подложи на оценка подадените от заявителя нова информация и данни и изготви допълнителен доклад. На 3 април 2009 г. тя предаде този доклад на Европейския орган за безопасност на храните (наричан по-долу „органът“) и на Комисията. Органът предостави допълнителния доклад на другите държави-членки и на заявителя за коментар и препрати получените коментари на Комисията. В съответствие с член 20, параграф 1 от Регламент (ЕО) № 33/2008 и по искане на Комисията, на 9 октомври 2009 г. (6) органът представи своето заключение относно халоксифоп-Р на Комисията. Проектът на доклад за оценка, допълнителният доклад и заключението на органа бяха предмет на преглед от страна на държавите-членки и Комисията в рамките на Постоянния комитет по хранителната верига и здравето на животните и придобиха окончателен вид на 28 октомври 2010 г. под формата на доклад на Комисията за преглед за халоксифоп-Р.

               (5)

               В допълнителния доклад, изготвен от докладващата държава-членка, и новото заключение на ЕОБХ вниманието основно бе съсредоточено върху опасенията, довели до невключването. Въпросните опасения бяха свързани по-специално с възможното замърсяване на подпочвените води — евентуално и на питейните води — от определен брой метаболити и с риска за бозайниците.

               (6)

               Новите данни, предоставени от заявителя, сочат следното. Въпросните метаболити не са нито от токсикологично, нито от биологично значение и съставляват нисък риск от екотоксикологична гледна точка.

               (7)

               Въз основа на гореизложеното, допълнителните данни и информация, предоставени от заявителя, позволяват да бъдат отхвърлени конкретните опасения, довели до невключването. Не са повдигани други останали нерешени въпроси от научно естество.

               (8)

               От различните проведени изследвания става ясно, че може да се очаква продуктите за растителна защита, съдържащи халоксифоп-Р, да отговарят по принцип на изискванията, установени в член 5, параграф 1, букви a) и б) от Директива 91/414/ЕИО, по-специално по отношение на видовете употреба, изследвани и подробно изложени в доклада за преглед на Комисията. Поради това е целесъобразно халоксифоп-Р да бъде включен в приложение I, като по този начин се гарантира, че във всички държави-членки разрешенията за продукти за растителна защита, съдържащи това активно вещество, ще могат да бъдат издавани в съответствие с разпоредбите на посочената директива.

               (9)

               Без да се засяга това заключение, е уместно да бъде получена допълнителна информация по някои конкретни въпроси. В член 6, параграф 1 от Директива 91/414/ЕИО се предвижда, че включването на вещество в приложение I може да става при определени условия. По тази причина е целесъобразно да се изиска от заявителя да предостави информация, потвърждаваща оценката за експозицията на подпочвените води по отношение на активното вещество и неговите почвени метаболити DE-535 фенол, DE-535 пиридинол и DE-535 пиридинон.

               (10)

               Поради това е целесъобразно Директива 91/414/ЕИО да бъде съответно изменена.

               (11)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива не по-късно от 30 юни 2011 г. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   Настоящата директива влиза в сила на 1 януари 2011 г.
   Член 4
   Адресати на настоящата директива са държавите-членки.

      Съставено в Брюксел на 2 декември 2010 година.

            За Комисията

            Председател

         José Manuel BARROSO

      (1)  ОВ L 230, 19.8.1991 г., стр. 1.

      (2)  ОВ L 55, 29.2.2000 г., стр. 25.

      (3)  ОВ L 98, 7.4.2001 г., стр. 6.

      (4)  ОВ L 163, 23.6.2007 г., стр. 22.

      (5)  ОВ L 15, 18.1.2008 г., стр. 5.

      (6)  Европейски орган за безопасност на храните: Conclusion on the peer review of the pesticide risk assessment of the active substance haloxyfop-P (haloxyfop-R) [Заключение от партньорската проверка на оценката на риска, който представлява активното вещество халоксифоп-Р (халоксифоп-R), използвано като пестицид] EFSA Journal [бюлетин на ЕОБХ] 2009 г.; 7(11): 1348. [стр. 102]. doi:10.2903/j.efsa.2009. 1348. Публикувано онлайн на следния интернет адрес: www.efsa.europa.eu

      ПРИЛОЖЕНИЕ
      Следното вписване се добавя в края на таблицата в приложение I към Директива 91/414/ЕИО:

                     Номер

                     Популярно наименование, идентификационни номера

                     Наименование по IUPAC

                     Чистота (1)

                     Влизане в сила

                     Изтичане срока на включването

                     Специални разпоредби

                     „314

                     Халоксифоп-Р
                     CAS №:
                     Киселина: 95977-29-0

                        Естер: 72619-32-0

                     CIPAC №:
                     Киселина: 526

                        Естер: 526.201

                     Киселина: (R)-2-[4-(3-хлоро-5-трифлуорометил-2 пиридилокси)фенокси]-пропионова киселина

                        Естер: Метил (R)-2-{4-[3-хлоро-5-трифлуорометил)-2- пиридилокси]фенокси}-пропионат

                     ≥ 940 g/kg

                        (Халоксифоп-P-метил естер)

                     1 януари 2011 г.

                     31 декември 2020 г.

                     ЧАСТ A
                     Може да бъде разрешена единствено употребата като хербицид.
                     ЧАСТ Б
                     За да бъдат спазени единните принципи, предвидени в приложение VI, следва да се вземат предвид изводите от доклада за преглед за халоксифоп-Р, и по-специално допълнения I и II към него, в окончателната версия, изготвена от Постоянния комитет за хранителната верига и здравето на животните на 28 октомври 2010 г.
                     При тази цялостна оценка държавите-членки трябва да обърнат специално внимание на:

                                 —

                                 безопасността за оператора: указанията за употреба трябва да предвиждат използване на подходяща лична предпазна екипировка;

                                 —

                                 защитата на водните организми: в условията за получаване на разрешения трябва да бъдат включени, когато това е целесъобразно, мерки за намаляване на риска, като например създаване на адекватни буферни зони;

                                 —

                                 безопасността на потребителите по отношение на концентрацията на метаболитите DE-535 пиридинол и DE-535 пиридинон в подпочвените води.

                           Съответните държави-членки гарантират, че заявителят представя на Комисията най-късно до 31 декември 2012 г. информация, потвърждаваща оценката на експозицията на подпочвените води по отношение на активното вещество и неговите почвени метаболити DE-535 фенол, DE-535 пиридинол и DE-535 пиридинон.“

         (1)  Допълнителна информация във връзка с идентификацията и спецификацията на активното вещество е предоставена в доклада за преглед.


title: Директива 2010/28/ЕС на Комисията от 23 април 2010 година за изменение на Директива 91/414/ЕИО на Съвета за включване на металаксил като активно вещество (текст от значение за ЕИП)

text:
               24.4.2010

               BG

               Официален вестник на Европейския съюз

               L 104/57

         ДИРЕКТИВА 2010/28/ЕС НА КОМИСИЯТА
   от 23 април 2010 година
   за изменение на Директива 91/414/ЕИО на Съвета за включване на металаксил като активно вещество
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1 от нея,
   като има предвид, че:

               (1)

               Металаксил е едно от активните вещества, изброени в приложение I към Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита (2).

               (2)

               Вследствие на решението на Съда на Европейските общности от 18 юли 2007 г. по дело C 326/05 P, Industrias Químicas del Vallés/Комисия (3), което отменя Решение 2003/308/ЕО на Комисията (4) относно изключването на металаксил от приложение I към Директива 91/414/ЕИО на Съвета, Комисията прие Регламент (ЕО) № 1313/2007 от 8 ноември 2007 г. за изменение на Регламент (ЕО) № 2076/2002 по отношение на удължаването на срока, посочен в член 8, параграф 2 от Директива 91/414/ЕИО на Съвета относно металаксила и на Регламент (ЕО) № 2024/2006 по отношение на заличаването на дерогацията относно металаксила (5) и Регламент (ЕО) № 416/2008 от 8 май 2008 г. за изменение на Регламент (ЕИО) № 3600/92 по отношение на оценяването на активното вещество металаксил по смисъла на член 8, параграф 2 от Директива 91/414/ЕИО на Съвета относно пускането на пазара на продукти за растителна защита (6).

               (3)

               В член 266 от Договора за функционирането на ЕС се изисква институцията, чийто акт е бил отменен, да предприеме необходимите мерки за изпълнение на решението на Съда на Европейските общности. Поради това е необходима повторна оценка на металаксила, като се вземе предвид представената допълнителна информация.

               (4)

               Държавата-членка докладчик Португалия предостави допълнителен доклад за оценка, който бе предмет на партньорска проверка от страна на държавите-членки и Комисията и бе завършен в рамките на Постоянния комитет по хранителната верига и здравето на животните на 12 март 2010 г. под формата на доклад за преглед на Комисията относно металаксил.

               (5)

               Проверката на металаксила не установи неразрешени въпроси, които биха изисквали консултация с Европейския орган за безопасност на храните, който пое ролята на Научния комитет по растенията.

               (6)

               От направените различни изследвания е видно, че може да се очаква продуктите за растителна защита, съдържащи веществото металаксил, като цяло да отговарят на изискванията, определени в член 5, параграф 1, букви а) и б) от Директива 91/414/ЕИО, по-специално по отношение на употребите, които са били изследвани и подробно разгледани в доклада за преглед, изготвен от Комисията. Следователно е целесъобразно веществото металаксил да бъде включено в приложение I, за да се гарантира, че във всички държави-членки разрешенията за продукти за растителна защита, съдържащи металаксил, могат да бъдат издавани съгласно разпоредбите на посочената директива.

               (7)

               Следва да се предвиди разумен срок преди включването на дадено активно вещество в приложение I, за да се позволи на държавите-членки и на другите заинтересовани страни да се подготвят за новите изисквания, които ще последват от това включване.

               (8)

               Без да се засягат задълженията, определени с Директива 91/414/ЕИО като следствие от включването на активно вещество в приложение I, на държавите-членки следва да се предостави период от шест месеца след включването, за да преразгледат съществуващите разрешения за продукти за растителна защита, съдържащи металаксил, за да се гарантира, че изискванията, определени в Директива 91/414/ЕИО, и по-специално в член 13, и съответните условия, посочени в приложение I, са изпълнени. Държавите-членки следва да изменят, заменят или отменят, както е целесъобразно, съществуващите разрешения в съответствие с разпоредбите на Директива 91/414/ЕИО. Чрез дерогация от горепосочения срок следва да бъде предоставен по-дълъг период за представянето и оценката на пълната документация, предвидена в приложение III, за всеки продукт за растителна защита и за всяка предвидена употреба в съответствие с единните принципи, определени в Директива 91/414/ЕИО.

               (9)

               Натрупаният опит от предишни включвания в приложение I към Директива 91/414/ЕИО на активни вещества, оценени в рамките на Регламент (ЕИО) № 3600/92, показва, че могат да възникнат трудности при тълкуването на задълженията на притежателите на съществуващи разрешения във връзка с достъпа до данни. Следователно, за да се избегнат допълнителни затруднения, е необходимо да се уточнят задълженията на държавите-членки, особено задължението да се проверява дали притежателят на разрешение може да докаже достъп до досие, което удовлетворява изискванията на приложение II към посочената директива. Това уточнение обаче не налага нови задължения на държавите-членки или на притежателите на разрешения в сравнение с приетите досега директиви за изменение на приложение I.

               (10)

               Поради това е целесъобразно Директива 91/414/ЕИО да бъде съответно изменена.

               (11)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Държавите-членки приемат и публикуват не по-късно от 31 декември 2010 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Те прилагат тези разпоредби, считано от 1 януари 2011 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   1.   В съответствие с Директива 91/414/ЕИО държавите-членки, когато е необходимо, изменят или отменят до 31 декември 2010 г. съществуващите разрешения за продукти за растителна защита, съдържащи металаксил като активно вещество.
   До тази дата те по-специално проверяват, че са спазени условията в приложение I към посочената директива, свързани с металаксил, с изключение на тези, определени в част Б от вписването относно това активно вещество, и че притежателят на разрешителното има или има достъп до досие, удовлетворяващо изискванията на приложение II към посочената директива в съответствие с условията на член 13.
   2.   Чрез дерогация от параграф 1 за всеки разрешен продукт за растителна защита, съдържащ металаксил като единствено активно вещество или като едно от няколко активни вещества, всяко от които е включено в приложение I към Директива 91/414/ЕИО, до 30 юни 2010 г. държавите-членки извършват повторна оценка на продукта в съответствие с единните принципи, предвидени в приложение VI към Директива 91/414/ЕИО, въз основа на документация, която отговаря на изискванията на приложение III към посочената директива, и като вземат под внимание част Б от вписването в приложение I към посочената директива относно металаксил. Въз основа на тази оценка те определят дали продуктът удовлетворява условията, определени в член 4, параграф 1, букви б), в), г) и д) от Директива 91/414/ЕИО.
   В резултат на това определяне държавите-членки:

               а)

               в случай на продукт, съдържащ металаксил като единствено активно вещество, когато е необходимо, изменят или отменят разрешението не по-късно от 30 юни 2014 г.; или

               б)

               в случай на продукт, съдържащ металаксил като едно от няколко активни вещества, когато е необходимо, изменят или отменят разрешението не по-късно от 30 юни 2014 г. или до датата, определена за това изменение или отмяна в съответната директива или директиви, с които веществото или веществата е/са добавено/и към приложение I към Директива 91/414/ЕИО, в зависимост от това коя от двете дати е по-късната.

         Член 4
   Настоящата директива влиза в сила на 1 юли 2010 г.
   Член 5
   Адресати на настоящата директива са държавите-членки.

      Съставено в Брюксел на 23 април 2010 година.

            За Комисията

            Председател

         José Manuel BARROSO

      (1)  ОВ L 230, 19.8.1991 г., стр. 1.

      (2)  ОВ L 366, 15.12.1992 г., стр. 10.

      (3)  Сборник от 2007 г., стр. I-6557.

      (4)  ОВ L 113, 7.5.2003 г., стр. 8.

      (5)  ОВ L 291, 9.11.2007 г., стр. 11.

      (6)  ОВ L 125, 9.5.2008 г., стр. 25.

      ПРИЛОЖЕНИЕ
      В приложение I към Директива 91/414/ЕИО се добавя следният ред в края на таблицата:

                     №

                     Популярно наименование, идентификационни номера

                     Наименование по IUPAC

                     Чистота (1)

                     Влизане в сила

                     Изтичане срока на включването

                     Специални разпоредби

                     „309

                     Металаксил
                     CAS № 57837-19-1
                     CIPAC № 365

                     Метил N-(метоксиацетил)-N-(2,6-ксилил)-DL-аланинат

                     950 g/kg
                     Примесите на 2,6-диметиланилин бяха счетени за токсикологичен проблем и е установено максимално ниво от 1g/kg

                     1 юли 2010 г.

                     30 юни 2020 г.

                     ЧАСТ A
                     Може да бъде разрешена единствено употребата като фунгицид.
                     ЧАСТ Б
                     За прилагането на единните принципи, предвидени в приложение VI, следва да се отчитат заключенията на доклада от прегледа за металаксил, и по-специално допълнения I и II към него, така, както са окончателно формулирани от Постоянния комитет по хранителната верига и здравето на животните на 12 март 2010 г.
                     Държавите-членки следва да обърнат специално внимание на риска от замърсяване на подпочвените води от активното вещество или от неговите разпадни продукти CGA 62826 и CGA 108906, когато активното вещество се прилага в райони с уязвими почвени и/или климатични условия. Мерки за намаляване на риска трябва да се прилагат, когато това е подходящо.“

         (1)  Допълнителна информация за същността и спецификацията на активното вещество е предоставена в доклада за преглед.


title: Осма директива на Съвета от 6 декември 1979 година за хармонизиране на законодателствата на държавите-членки относно данъците върху търговския оборот — режим на възстановяване на данък добавена стойност на данъчно задължени лица, които не са установени на територията на страната на сделката

text:
Важна правна забележка

|

31979L1072

Официален вестник n° L 331 , 27/12/1979 стр. 0011 - 0019 специално финландско издание: глава 9 том 1 стр. 0084  специално гръцко издание: глава 09 том 1 стр. 0111  специално шведско издание: глава 9 том 1 стр. 0084  специално испанско издание: глава 09 том 1 стр. 0116  специално португалско издание глава 09 том 1 стр. 0116  специално чешко издание глава 09 том 01 стр. 79  - 87 специално испанско издание глава 09 том 01 стр. 79  - 87 специално унгарско издание глава 09 том 01 стр. 79  - 87 специално литвийско издание глава 09 том 01 стр. 79  - 87 LV.ES глава 09 том 01 стр. 79  - 87 MT.ES глава 09 том 01 стр. 79  - 87 PL.ES глава 09 том 01 стр. 79  - 87 SK.ES глава 09 том 01 стр. 79  - 87 специално словенско издание глава 09 том 01 стр. 79  - 87

		19791206Осма директива на Съветаот 6 декември 1979 годиназа хармонизиране на законодателствата на държавите-членки относно данъците върху търговския оборот — режим на възстановяване на данък добавена стойност на данъчно задължени лица, които не са установени на територията на страната на сделката(79/1072/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид Шеста директива 77/388/ЕИО на Съвета от 17 май 1977 г. за хармонизиране на законодателствата на държавите-членки относно данъците върху търговския оборот — обща система за данък добавена стойност (единна основа за оценка) [1], и по-специално член 17, параграф 4 от него,като взе предвид предложението на Комисията [2],като взе предвид становището на Европейския парламент [3],като взе предвид становището на Икономическия и социален комитет [4],като има предвид, че съгласно член 17, параграф 4 от Директива 77/388/ЕИО Съветът следва да приеме правила на Общността за установяване на нормативния режим по възстановяване на данък добавена стойност, посочен в параграф 3 от посочения член, на данъчно облагани лица, които не са установени на територията на страната,като има предвид, че е необходим правилник за гарантиране на исковете на лица, установени извън територията на една държава-членка, за данъци, които са им начислени при доставка на стоки или услуги в друга държава-членка, или които са платени за внесени стоки в тази държава-членка, като по този начин се избегне двойното данъчно облагане,като има предвид, че съществуват несъответствия и различия в действащите споразумения между държавите-членки, които водят в някои случаи до отклоняване на търговски потоци и нарушаване правилата на свободната конкуренция, и следователно следва да се отстранят,като има предвид, че въвеждането на правилник на Общността в тази насока ще доведе до постепенен напредък към ефективна либерализация на движението на хора, стоки и услуги, като по този начин се подпомогне процесът на икономическа интеграция,като има предвид, че правилникът не може да води до различно третиране на данъчните лица според държавата-членка, на чиято територия са установени,като има предвид, че някои форми на укриване или избягване на данъци следва да бъдат предотвратени,като има предвид, че съгласно член 17, параграф 4 от Директива 77/388/ЕИО държавите-членки могат да откажат възстановяването или да наложат допълнителни условия в случаите на данъчно облагани лица, които не са установени в митническата територия на Общността; като има предвид, че следва да се предприемат стъпки, които да не допускат такива данъчно облагаеми лица да се ползват от условия, по-благоприятни от тези, предвидени за данъчно облагаемите лица в Общността,като има предвид, че първоначално могат да се приемат само режимите на Общността, предвидени в настоящата директива; като има предвид, че тези режими предвиждат, в частност, оповестяване на решенията във връзка с възстановяването да става в рамките на шест месеца от датата на подаване на заявление за възстановяване; като има предвид, че възстановяването следва да се извърши в същия срок; като има предвид, че с оглед даване на възможност на Италианската република да реорганизира сегашната си действаща система и да въведе системата на Общността, като в срок една година след крайната дата, определена за прилагане на тези режими, цитираната държава-членка получава право да известява за решенията на компетентните ѝ органи по заявления, подадени от данъчно облагаеми лица, които не са установени на нейна територия, и да направи съответното възстановяване в срок от девет месеца,като има предвид, че е необходимо да се приемат нови договорености от Съвета, за да се допълни системата на Общността; като има предвид, че до влизане на тези договорености в сила държавите-членки възстановяват данъка върху стоки и услуги, които не са включени в настоящата директива, в съответствие с договореностите, които приемат съгласно член 17, параграф 4 от Директива 77/388/ЕИО,ПРИЕ НАСТОЯЩАТА ДИРЕКТИВА:Член 1За целите на настоящата директива "данъчно облагаемо лице, което не е установено на територията на страната" означава лице, посочено в член 4, параграф 1 от Директива 77/388/ЕИО, което по време на периода, посочен в член 7, параграф 1, първа алинея, първо и второ изречение, не е разполагало в тази страна нито със седалище за икономическа дейност, нито с регистрирана фирма, която да извършва стопански сделки, нито, когато не съществува такова установено седалище или фирма, с жилище или постоянен адрес и което през същият срок не е предоставяло в тази страна стоки или услуги, с изключение на:a) транспортни услуги и спомагателните им услуги, освободени по реда на член 14, параграф 1, i), член 15 или член 16, параграф 1, букви Б, В и Г от Директива 77/388/ЕИО;б) услуги, предоставени по ред, според който данъкът се заплаща само от лицето, което ги е получило, съгласно член 21, параграф 1, буква б) от Директива 77/388/ЕИО.Член 2Всяка държава-членка възстановява на всяко данъчно облагаемо лице, което не е установено на територията на страната, но е установено в друга държава-членка, и при условията, определени в настоящата директива, сумата на данък добавена стойност, начислена му с оглед услуги или движимо имущество, предоставени му от други данъчно облагаеми лица на територията на страната или наложен му във връзка с внос на стоки в тази страна, и доколкото тези стоки или услуги се използват за целите на сделки, посочени в член 17, параграф 3, букви a) и б) от Директива 77/388/ЕИО, и разпоредбите за услуги, посочени в член 1, буква б).Член 3За да получи право на възстановяване на сумите по данък добавена стойност, лице, отговарящо на условията по член 2, което не предлага стоки или услуги на територията на страната, следва да:a) представи на компетентните органи, упоменати в член 9, първи параграф, заявление съгласно образеца, съдържащ се в приложение А, като приложи оригиналите на фактурите или вносните документи. Държавите-членки предоставят на заявителя пояснителни бележки, като съдържанието им като минимум отговаря на информацията, посочена в приложение В;б) представи доказателство във формата на удостоверение, издадено от официалните органи на държавата, където е установено, което да удостоверява, че е данъчно облагаемо лице в съответната държава за целите на данък добавена стойност. Когато компетентните органи, посочени в член 9, разполагат вече с такова доказателство, данъчно облагаемото лице не е длъжно да представя нови доказателства в срок една година от датата на издаване на първото удостоверение от официалните органи на държавата, където е установено. Държавите-членки не издават удостоверения на данъчно облагаеми лица, ползващи право на освобождаване от данъка по реда на член 24, параграф 2 от Директива 77/388/ЕИО;в) удостовери с писмена декларация, че не е предоставяло стоки или услуги на територията на страната за периода, упоменат в член 7, параграф 1, първа алинея, първо и второ изречение;г) предприеме допълнително изплащане на сума, събрана погрешно.Член 4За да получи право на възстановяване на сумите по данък добавена стойност, данъчно облагаемо лице, отговарящо на условията по член 2, което не предлага стоки или услуги на територията на страната, различни от услугите, посочени в член 1, букви a) и б), следва да:a) отговаря на изискванията, установени в член 3, букви a), б) и г);б) удостовери с писмена декларация, че не е предоставяло стоки или услуги на територията на страната, различни от услугите, посочени в член 1, букви а) и б), за периода, упоменат в член 7, параграф 1, първа алинея, първо и второ изречение.Член 5За целите на настоящата директива стоки и услуги, за които може да се възстановява данък добавена стойност, следва да отговарят на условията, определени в член 17 от Директива 77/388/ЕИО, такива каквито се прилагат в държавата-членка на възстановяването.Настоящата директива не се прилага за доставки на стоки, които може да са или са освободени по реда на член 15, точка 2 от Директива 77/388/ЕИО.Член 6Държавите-членки не могат да налагат на данъчно облагаемите лица, посочени в член 2, каквото и да е допълнително задължение освен посочените в членове 3 и 4, с изключение на задължение да предоставят при определени случаи необходимата информация, за да определят доколко е обосновано заявлението за възстановяване на данък добавена стойност.Член 71. Предвиденото по реда на членове 3 и 4 заявление за възстановяване на данък добавена стойност се отнася до фактурирани покупки на стоки или услуги или за внос, направен за срок не по-кратък от три месеца и не по-дълъг от една календарна година. Заявленията могат да се отнасят за период, по-кратък от три месеца, когато това е оставащата част от календарната година. Тези заявления могат да се отнасят за фактури или документи по внос, които не са включени в предходни заявления, но се отнасят до сделки, извършени през същата календарна година. Заявленията се подават до компетентните органи, посочени в член 9, първи параграф, до шест месеца след изтичане на календарната година, през която е наложен данъкът.Когато заявлението се отнася за срок, по-кратък от календарна година, но не по-кратък от три месеца, сумата, по която се подава заявлението, не може да е по-малка от равностойността на 200 европейски разчетни единици в национална валута; когато заявлението се отнася за срок една година или за остатък от календарната година, сумата не може да е по-малка от равностойността на 25 европейски разчетни единици в национална валута.2. Използваната европейска разчетна единица е определена във Финансовия регламент от 21 декември 1977 [5] според курса, определен ѝ от 1 януари на годината, през която е насрочен периодът за възстановяване, посочен в параграф 1, първа алинея, първо и второ изречение. Държавите-членки могат да закръглят до 10 % нагоре или надолу сумите, получени от преобразуването в национална валута.3. Компетентните органи, посочени в член 9, първи параграф, подпечатват всяка една фактура и/или документ по внос, за да предотвратят използването им в последващо заявление, и ги връщат на заявителя в срок до един месец.4. Решенията по подадени заявления за възстановяване се вземат в срок до шест месеца от датата, на която съответното заявление, придружено от всички изисквани по реда на настоящата директива документи за проверка основанието на заявлението, е подадено пред компетентните органи, упоменати в параграф 3. Възстановяването на средствата става преди изтичане на гореспоменатия период по желание от страна на заявителя съответно или в държавата-членка, която възстановява, или в тази, където е установен. В последния случай банковите такси по превода се заплащат от заявителя.Основанията за отхвърляне на заявление се декларират. По реда, определен от компетентните органи във въпросната държавата-членка за искове по възстановяване на данъчни вземания на лица, установени в тази държава, отказът може да бъде обжалван пред съответните органи за целта.5. При възстановяване на данъчни суми чрез измама или по някакъв друг незаконен начин компетентните органи, упоменати в параграф 3, пристъпват пряко към събиране на грешно изплатените суми и съответни наложени наказания, като спазват процедурата в съответната държава-членка, при това без да нарушават разпоредбите, отнасящи се до взаимопомощ при възстановяване на данък добавена стойност.При подадени с измама заявления, които не подлежат на административни наказания съобразно националното законодателство, въпросната държава-членка може да откаже в рамките на срок от максимум две години от датата на подаване на въпросното заявление да възстановява суми на цитираното данъчно задължено лице. Когато се налага административно наказание глоба, но сумата по нея не е изплатена, въпросната държава-членка може да преустанови всякакво възстановяване на дължащото данъчно облагаемо лице, докато не изплати глобата си.Член 8За данъчно облагаеми лица, които не са установени на територията на Общността, държавите-членки могат да откажат възстановяване или да наложат специални условия.Не се допуска възстановяване на данък добавена стойност при условия, по-благоприятни от тези, прилагани за данъчно облагаеми лица, установени в Общността.Член 9Държавите-членки известяват по надлежния ред до кои компетентни органи се подават заявленията, посочени в член 3, буква а) и член 4, буква а).Удостоверенията, посочени в член 3, буква б) и в член 4, буква а), доказващи, че въпросното лице е данъчно облагаемо лице, спазват образеца, посочен в приложение Б.Член 10Не по-късно от 1 януари 1981 г. държавите-членки приемат разпоредбите, необходими, за да се съобразят с настоящата директива. Директивата се прилага само за заявления за възстановяване, отнасящи се до данък добавена стойност, начислен върху фактурирани покупки на стоки или услуги или внос, направен от тази дата.Държавите-членки съобщават на Комисията текстовете на разпоредбите от националното законодателство, които те приемат в областта, уредена с настоящата директива. От своя страна Комисията известява останалите държави-членки за приетото законодателство.Член 11Като дерогация от разпоредбите на член 7, параграф 4 Италианската република има право от 1 януари 1982 г. да удължи срока, посочен в настоящия параграф, от шест на девет месеца.Член 12В тригодишен срок след датата, посочена в член 10, и след проведени консултации с държавите-членки Комисията представя доклад пред Съвета по прилагане на настоящата директива, и по-специално на членове 3, 4 и 7 от нея.Член 13Адресати на настоящата директива са държавите-членки.Съставено в Брюксел на 6 декември 1979 година.За СъветаПредседателL. Preti[1] ОВ L 145, 13.6.1977 г., стр. 1.[2] ОВ C 26, 1.2.1978 г., стр. 5.[3] ОВ C 39, 12.2.1979 г., стр. 14.[4] ОВ C 269, 13.11.1978 г., стр. 51.[5] ОВ L 356, 31.12.1977 г., стр. 1.--------------------------------------------------19791206ПРИЛОЖЕНИЕ АОБРАЗЕЦПървото ви заявление ли е това?Ако не, моля попълнете данъчния номерПечат при получаванеЗаявление за възстановяване на ДДСКомпетентен орган, до който се подава заявлениетоот данъчно облагаемо лице, установено извън страната(преди попълване прочети обяснителните бележки)1Фамилно и лично име или име на фирмата на заявителяУлица и номерПощенски код, населено място и държава2Фирмена дейност на заявителя3Данни за данъчната служба и регистрацията по ДДС в държавата, където е установен заявителят или където е местоживеенето му или постоянният адресОтДомесецгодинамесецгодина4Срок, за който се отнася заявлението5Обща сума на заявлението за възстановяване (с цифри) (виж приложения лист за валутите)6Заявителят изисква възстановяване на сумата по точка 5 по начина, посочен в точка 7(*)В съответната клетка впишете "Х".7Желан начин за възстановяванеБанкова сметкаПощенска сметкаНомер на сметкатаКод на финансовата институцияСметката е на името наИме и адрес на финансовата институция8Брой на приложените документи …Фактури: …Документи за внос: …9Заявителят декларира, че:а)стоките и услугите, изброени в приложението, са използвани от него като данъчно облагаемо лице за дейността му през следния период:……б)в държавата, от която изисква възстановяването, и през периода, включен в заявлението:(*)не е доставял стоки или услуги;(*)В съответната клетка впишете "Х".(*)предоставените от него услуги са данъчно обложени само за лицето, което ги е употребило;(*)е предоставял само транспортни услуги и спомагателни за тях, които са освободени от данъците.в)всички данни, включени в настоящото заявление, са верни и точни.Заявителят се задължава да изплати обратно погрешно възстановени му суми.…,…,на …(подпис)(място)(дата)+++++ TIFF +++++Само за служебни целиРазмер на данъка за възстановяване по заявлениеОбщоДата и номер на фактурата или документа за вносСамо за служебно ползванеДеклариране на сумите по ДДС по пера и за периода, за който се отнася настоящото заявлениеИме, регистрационен номер по ДДС, ако е известен, и адрес на доставчика на стоките или услугитеЕстество на стоките или услугите№10+++++ TIFF +++++--------------------------------------------------19791206ПРИЛОЖЕНИЕ БОБРАЗЕЦУДОСТОВЕРЕНИЕ ЗА СТАТУТ НА ДАНЪЧНО ОБЛАГАЕМО ЛИЦЕДолуподписаният …(Име и адрес на компетентния орган)удостоверявам, че …(Фамилно и лично име или име на фирмата)…(естество на дейността)…(адрес на лицето)е данъчно облагаемо лице, регистрирано по ДДС, като регистрационният му номер е. (1) ………(дата)Официален печат…(подпис, име и длъжност)(1)Ако подателят няма регистрационен номер по ДДС, компетентните органи трябва да посочат причината за това.+++++ TIFF +++++--------------------------------------------------19791206ПРИЛОЖЕНИЕ ВЗадължителен минимум информация за обяснителните бележки по попълване на образцитеA.Заявлението се попълва на образец, съставен на един от официалните езици на Общността, с печатни букви. Самият образец се попълва на езика на държавата, която ще възстановява данъка добавена стойност.Б.Заявлението се попълва с главни печатни букви и се предава до 30 юни на следващата година, спрямо която се отнася заявлението, до компетентните органи на държавата, за която се отнася съдържанието му (виж буква Г по-долу).В.Следва да се посочи регистрационният номер по ДДС в държавата на възстановяване на данъка, ако той е известен на заявителя.Г.Заявлението се подава на съответните компетентни органи, т.е. за:—Белгия: …—Дания: …—Германия: …—Франция: …—Ирландия: …—Италия: …—Люксембург: …—Нидерландия: …—Обединеното кралство: …Д.Заявлението се отнася до фактурирана покупка на стоки и услуги или внос, направени съответно в срок не по-кратък от три месеца и не по-дълъг от една календарна година. Заявленията могат да се отнасят за период, по-кратък от три месеца, когато това е оставащата част от календарната година. Тези заявления могат да се отнасят до фактури или документи по внос, които не са включени в предходни заявления, но се отнасят до сделки, извършени през същата календарна година.Е.В точка 9, буква a) заявителя описва естеството на дейности, по реда на които е придобил стоките или е получил услугите, изброени в заявлението за възстановяване на данъка (напр.: участие в … международен панаир, състоял се в … от … до …, щанд № …; или международен превоз на стоки от … до … ).Ж.Заявлението се придружава от удостоверение, издадено от официалните органи на държавата, където е установен заявителят, като в удостоверението се потвърждава изрично статутът му на регистрирано по ДДС лице в тази страна. Когато компетентният орган, упоменат в буква Г по-горе, вече разполага с подобно удостоверение, заявителят не е длъжен да представя ново подобно за срок една година от датата на издаване на първото.З.Заявлението се придружава от оригиналите на фактурите или вносните документи, показващи и доказващи размера на ДДС, платен от заявителят.+++++ TIFF +++++И.Заявлението може да се използва за възстановяване на суми по ДДС за повече от една фактура или документ за внос, но общата сума на ДДС за възстановяване за 19… не може да е по-малка от:Bfrs/Lfrs …Fl …DM …Dkr …£ …FF …£ Irl …Lit …когато срокът, за който се отнася, е по-малък от една календарна година, но не по-кратък от три месеца, или по-малко от:Bfrs/Lfrs …Fl …DM …Dkr …£ …FF …£ Irl …Lit …когато срокът, за който се отнася, е една календарна година или по-малко от три месеца.Й.Освободени търговски услуги са тези, извършвани във връзка с международни превози на стоки, включително –– и при съответни условия –– транспортни операции, отнасящи се до транзит, износ или внос на стоки.К.Всяка една неправомерно възстановена сума може да доведе до подвеждане на нарушителя под отговорност, вкл. глоби или друго наказание, според определението на законодателството на държавата, където се извършва възстановяването.Л.Oрганите на държавата, където се извършва възстановяването, си запазват правото да извършат възстановяването с чек или паричен превод, изпратен до кандидата.+++++ TIFF +++++--------------------------------------------------


title: Директива 2006/41/ЕО на Комисията от 7 юли 2006 година за изменение на Директива 91/414/ЕИО на Съвета за включването на клотианидин и петоксамид като активни веществаТекст от значение за ЕИП.

text:
Важна правна забележка

|

32006L0041

Официален вестник n° L 187 , 08/07/2006 стр. 0024 - 0027

		20060707Директива 2006/41/ЕО на Комисиятаот 7 юли 2006 годиназа изменение на Директива 91/414/ЕИО на Съвета за включването на клотианидин и петоксамид като активни вещества(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита [1], и по-специално член 6, параграф 1 от нея,като има предвид, че:(1) В съответствие с член 6, параграф 2 от Директива 91/414/ЕИО Белгия е получила на 26 септември 2001 г. заявление от Sumitomo Chemical Takeda Agro Company Ltd., Лондон, за включване на активното вещество клотианидин в приложение I към Директива 91/414/ЕИО. С Решение 2002/395/ЕО [2] Комисията е потвърдила, че наборът от документи е бил пълен, т.е. че те могат да бъдат считани за съответстващи на изискванията по отношение на данните и информацията, предвидени в приложения I и II към Директива 91/414/ЕИО.(2) В съответствие с член 6, параграф 2 от Директива 91/414/ЕИО Германия е получила на 16 октомври 2000 г. заявление от Stähler Agrochemie GmbH & Co. KG (сега Stähler Iernational GmbH & Co. KG) (действащ за сметка на Taskforce Stähler Agrochemie GmbH & Co. KG, Tokuyama Europe GmbH et Tomen France S.A.), за включване на активното вещество петоксамид в приложение I към Директива 91/414/ЕИО. С Решение 2001/626/ЕО [3] Комисията е потвърдила, че наборът от документи е бил пълен, т.е. че те могат да бъде считани за съответстващи на изискванията по отношение на данните и информацията, предвидени в приложения I и II към Директива 91/414/ЕИО.(3) Последиците от тези активни вещества за здравето на хората и за околната среда бяха преценени в съответствие с разпоредбите на член 6, параграфи 2 и 4 от Директива 91/414/ЕИО за практическите приложения, предложени от заявителите. Определените държави-членки докладчици представиха на Комисията проектодоклади за оценка на тези вещества на 4 юни 2003 г. (за клотианидин) и на 27 август 2002 г. (за петоксамид).(4) Проектодокладите за оценка бяха анализирани от държавите-членки и от Комисията в рамките на Постоянния комитет по хранителната верига и здравето на животните. Анализът приключи на 27 януари 2006 г. под формата на доклади за анализ на Комисията за клотианидин и петоксамид.(5) Анализът на клотианидин и петоксамид не повдигна неизяснени въпроси или проблеми, които да изискват консултация с Научния комитет по растенията или с Европейската служба по безопасност на храните, която пое дейността на същия комитет.(6) От направените анализи следва, че продуктите за растителна защита, които съдържат въпросните активни вещества, съответстват по принцип на разпоредбите на член 51 параграф 1, букви а) и б) и на член 5, параграф 3 от Директива 91/414/ЕИО, по-специално относно анализираните и уточнени в докладите на Комисията практически приложения. По тази причина веществата клотианидин и петоксамид следва да бъдат включени в приложение I към същата директива, за да се гарантира, че разрешения за продукти за растителна защита, съдържащи активните вещества, могат да бъдат предоставени във всички държави-членки, в съответствие с разпоредбите на директивата.(7) Без да се засягат задълженията, предвидени в Директива 91/414/ЕИО в случай на включване на едно активно вещество в приложение I, държавите-членки трябва да разполагат със срок от шест месеца, след включване на веществото, за да анализират повторно съществуващите временни разрешения за продуктите за растителна защита, които съдържат клотианидин и петоксамид, с оглед да се гарантира спазването на изискванията в Директива 91/414/ЕИО, по-специално на член 13 от нея, както и на приложимите условия, определени в приложение I. Държавите-членки трябва да преобразуват съществуващите временни разрешения в пълни разрешения, да ги изменят или да ги оттеглят, в съответствие с разпоредбите на Директива 91/414/ЕИО. Налице е основание цитираният срок да бъде нарушен и да се предвиди по-дълъг срок за представяне и оценка на пълния набор документи, посочени в приложение III, на всеки продукт за растителна защита, както и за всяко предвидено приложение, в съответствие с единните принципи, посочени в Директива 91/414/ЕИО.(8) Директива 91/414/ЕИО следва съответнода бъде изменена.(9) Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩАТА ДИРЕКТИВА:Член 1Приложение I към Директива 91/414/ЕИО се изменя, както е посочено в приложението към настоящата директива.Член 21. Държавите-членки приемат и публикуват най-късно на 31 януари 2007 г. необходимите законови, подзаконови и административни разпоредби, за да се съобразят с настоящата директива. Те незабавно информират Комисията за текстовете на тези разпоредби, както и за таблицата на съответствие между тези разпоредби и настоящата директива.Те прилагат тези разпоредби, считано от 1 февруари 2007 г.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на това позоваване се определят от държавите-членки.2. Държавите-членки уведомяват Комисията за текстовете на основните разпоредби от националното законодателство, които те приемат в областта, уредена с настоящата директива.Член 31. Ако е налице основание, държавите-членки изменят или оттеглят, в съответствие с Директива 91/414/ЕИО, съществуващите разрешения за продукти за растителна защита, които съдържат клотианидин и петоксамид като активни вещества, преди 31 януари 2007 г. До тази дата те проверяват по-конкретно дали изискванията, посочени в приложение I към същата директива, отнасящи се, в зависимост от случая, до клотианидин или петоксамид, са спазени, с изключение на тези, които фигурират в част Б на вписванията за тези активни вещества, и дали притежателят на разрешения притежават пълен набор от документи или има достъп до такъв набор документи, които отговарят на изискванията на приложение II към същата директива, в съответствие с разпоредбите на член 13 от нея.2. Чрез дерогация от параграф 1 всеки разрешен продукт за растителна защита, който съдържа клотианидин или петоксамид като единствено активно вещество или като вещество, смесено с други активни вещества, всички от които включени в приложение I към Директива 91/414/ЕИО най-късно на 31 юли 2006 г., е предмет на повторна оценка от държавите-членки, в съответствие с единните принципи, посочени в приложение VI към Директива 91/414/ЕИО въз основа на набор документи, които отговарят на изискванията на приложение III към същата директива, и като се взима предвид част Б на вписванията от приложение I към същата директива, отнасящи се, в зависимост от случая, до клотианидин или петоксамид. В зависимост от тази оценка държавите-членки определят дали продуктът отговаря на условията, посочени в член 4, параграф 1, букви б), в), г) и д) от Директива 91/414/ЕИО.След като са се убедили, че тези условия се спазват, държавите-членки:а) в случай на продукт, който съдържа клотианидин или петоксамид като единствено активно вещество, изменят или оттеглят разрешението, ако е налице основание за това, до 31 януари 2008 г. най-късно; илиб) в случай на продукт, който съдържа клотианидин или петоксамид като активно вещество, смесено с други активни вещества, изменят или оттеглят разрешението, ако е налице основание за това, до 31 януари 2008 г. най-късно или до датата, определена за изменение или за оттегляне в директивата или директивите, според които е добавено веществото или веществата, посочени в приложение I към Директива 91/414/ЕИО, ако тази дата е по-късна.Член 4Настоящата директива влиза в сила на 1 август 2006 г.Член 5Адресати на настоящата директива са държавите-членки.Съставено в Брюксел на 7 юли 2006 година.За КомисиятаMarkos KyprianouЧлен на Комисията[1] ОВ L 230, 19.8.1991 г., стр. 1. Директива, последно изменена с Директива 2006/45/ЕО (ОВ L 130, 18.5.2006 г., стр. 27).[2] ОВ L 104, 20.4.2002 г., стр. 42.[3] ОВ L 217, 11.8.2001 г., стр. 14.--------------------------------------------------20060707ПРИЛОЖЕНИЕВ края на таблицата, която фигурира в приложение I към Директива 91/414/ЕИО, се добавят следните редове№ | Общоизвестно наименование, идентификационни номера | Наименование според IUPAC | Чистота [1] | Влизане в сила | Изтичане на периода на включване | Специфични разпоредби |"123 | Клотианидин номер по CAS 210880-92-5 номер по CIMAP 738 | (E)-1-(2-хлоро-1,3-тиазол-5-илметил)-3-метил-2-нитрогуанидин | ≥ 960 g/kg | 1 август 2006 г. | 31 юли 2016 г. | ЧАСТ А Могат да бъдат разрешени само приложения като инсектицид. ЧАСТ Б За да бъдат спазени единните принципи, предвидени в приложение VI, ще се взимат предвид изводите от доклада за анализ на клотианидин, и по-специално неговите приложения I и II, така както са актуализирани от Постоянния комитет по хранителната верига и здравето на животните на 27 януари 2006 г. При тази обща оценка държавите-членки: следва да обръщат особено внимание на възможността от зараза на подпочвените води, когато активното вещество се прилага в чувствителни региони от гледна точка на почвата и/или на климатичните условия,следва да обръщат особено внимание на риска за зърноядните птици и бозайници, когато веществото се използва за третиране на семена.Условията за практическо използване трябва да съдържат, при необходимост, мерки за намаляване на риска. |124 | Петоксамид номер по CAS 106700-29-2 номер по CIMAP 655 | 2-хлоро-N-(2-етоксиетил)-N-(2-метил-1-фенилпроп-1-енилl) ацетамид | ≥ 940 g/kg | 1 август 2006 г. | 31 юли 2016 г. | ЧАСТ А Могат да бъдат разрешени само приложения като хербицид. ЧАСТ Б За да бъдат спазени единните принципи, предвидени в приложение VI, ще се взимат предвид изводите от доклада за анализ на петоксамид, и по-специално неговите приложения I и II, така както са актуализирани от Постоянния комитет по хранителната верига и здравето на животните на 27 януари 2006 г. При тази обща оценка държавите-членки: следва да обръщат особено внимание на възможността от зараза на подпочвените води, когато активното вещество се прилага в чувствителни региони от гледна точка на почвата и/или на климатичните условия,следва да обръщат особено внимание на защитата на морската среда, и по-специално на висшите морски растения.Условията за практическо използване трябва да съдържат, при необходимост, мерки за намаляване на риска. Държавите-членки уведомяват Комисията, в съответствие с член 13, параграф 5, за спецификата на техническия материал, произведен за търговски цели. |[1] Допълнителни подробности относно идентичността и спецификацията на активните вещества са представени в съответните доклади за анализ."--------------------------------------------------


title: Директива 2010/29/ЕС на Комисията от 27 април 2010 година за изменение на Директива 91/414/ЕИО на Съвета за включване на флоникамид (IKI-220) като активно вещество (текст от значение за ЕИП)

text:
               28.4.2010

               BG

               Официален вестник на Европейския съюз

               L 106/9

         ДИРЕКТИВА 2010/29/ЕС НА КОМИСИЯТА
   от 27 април 2010 година
   за изменение на Директива 91/414/ЕИО на Съвета за включване на флоникамид (IKI-220) като активно вещество
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1 от нея,
   като има предвид, че:

               (1)

               В съответствие с член 6, параграф 2 от Директива 91/414/ЕИО на 23 декември 2003 г. Франция получи заявление от ISK Biosciences Europe SA за включването на активното вещество флоникамид (IKI-220) в приложение I към Директива 91/414/ЕИО. С Решение 2004/686/ЕО (2) на Комисията бе потвърдено, че документацията е „пълна“, в смисъл че може да се счита, че принципно отговаря на предвидените в приложения II и III към Директива 91/414/ЕИО изисквания за данните и информацията.

               (2)

               В съответствие с разпоредбите на член 6, параграфи 2 и 4 от Директива 91/414/ЕИО е оценено въздействието на посоченото активно вещество върху здравето на човека и върху околната среда по отношение на видовете употреба, предложени от заявителя. На 24 май 2005 г. определената за докладчик държава-членка представи на Комисията проект на доклада за оценка.

               (3)

               Докладът за оценка беше предмет на партньорска проверка от страна на държавите-членки и ЕОБХ и беше представен на Комисията на 18 декември 2009 г. под формата на научен доклад на ЕОБХ за флоникамид (3). Този доклад беше преразгледан от държавите-членки и Комисията в рамките на Постоянния комитет по хранителната верига и здравето на животните и беше завършен на 12 март 2010 г. под формата на доклад за преглед на Комисията за флоникамид.

               (4)

               Проведените разнообразни анализи показаха, че по отношение на продуктите за растителна защита, съдържащи активното вещество флоникамид, като цяло може да се очаква, че отговарят на изискванията, предвидени в член 5, параграф 1, букви а) и б) и член 5, параграф 3 от Директива 91/414/ЕИО, по-специално по отношение на видовете употреба, проучени и подробно изложени в доклада на Комисията за преглед. Следователно е уместно флоникамид да бъде включен в приложение I към посочената директива, за да се гарантира, че разрешенията за продукти за растителна защита, които съдържат това активно вещество, могат да бъдат издавани във всички държави-членки в съответствие с разпоредбите на посочената директива.

               (5)

               Без да се засягат задълженията, определени с Директива 91/414/ЕИО, като последица от включването на активно вещество в приложение I следва да се разреши на държавите-членки в срок от шест месеца след включването да преразгледат действащите временни разрешения за продукти за растителна защита, съдържащи флоникамид, за да се гарантира, че изискванията, определени с Директива 91/414/ЕИО, по-специално в член 13 от нея, и съответните условия, посочени в приложение I, са изпълнени. Държавите-членки следва да преобразуват действащите временни разрешения в окончателни, да ги изменят или да ги отменят в съответствие с разпоредбите на Директива 91/414/ЕИО. Чрез дерогация от горепосочения срок следва да бъде предоставен по-дълъг срок за представянето и оценката на пълната документация в приложение III на всеки продукт за растителна защита за всяка предвидена употреба в съответствие с единните принципи, определени в Директива 91/414/ЕИО.

               (6)

               Поради това е целесъобразно Директива 91/414/ЕИО да бъде съответно изменена.

               (7)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Държавите-членки приемат и публикуват не по-късно от 28 февруари 2011 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Те прилагат тези разпоредби считано от 1 март 2011 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите- членки.
   Член 3
   1.   Съгласно разпоредбите на Директива 91/414/ЕИО, когато е необходимо, държавите-членки изменят или отменят до 28 февруари 2011 г. действащите разрешения за продукти за растителна защита, съдържащи флоникамид като активно вещество. До тази дата те по-специално проверяват дали са изпълнени условията в приложение I към посочената директива, отнасящи се до флоникамид, с изключение на определените в част Б от вписването за активното вещество, както и дали притежателят на разрешението разполага с документация или има достъп до документация, която отговаря на изискванията на приложение II към посочената директива, в съответствие с условията на член 13, параграф 2 от нея.
   2.   Чрез дерогация от разпоредбите на параграф 1 за всеки разрешен продукт за растителна защита, съдържащ флоникамид като единствено активно вещество, или като едно от няколко активни вещества, всички от които са изброени в приложение I към Директива 91/414/ЕИО, държавите-членки следва до 31 август 2010 г. да направят повторна оценка на продукта съгласно единните принципи, предвидени в приложение VI към Директива 91/414/ЕИО, въз основа на документация, отговаряща на изискванията на приложение III към същата директива, и като вземат предвид част Б от вписването в приложение I към посочената директива, което се отнася до флоникамид. Въз основа на тази оценка те определят дали продуктът отговаря на условията, посочени в член 4, параграф 1, букви б), в), г) и д) от Директива 91/414/ЕИО.
   След като определят това, държавите-членки:

               а)

               за продукт, съдържащ флоникамид като единствено активно вещество, когато е необходимо, изменят или отменят разрешението до 29 февруари 2012 г.; или

               б)

               в случай на продукт, съдържащ флоникамид като едно от няколко активни вещества, когато е необходимо, изменят или отменят разрешението не по-късно от 29 февруари 2012 г. или до датата, определена за това изменение или отменяне в съответната(ите) директива(и), с която(ито) съответното(ите) вещество(а) е(са) добавено(и) в приложение I към Директива 91/414/ЕИО, в зависимост от това коя от двете дати е по-късната.

         Член 4
   Настоящата директива влиза в сила на 1 септември 2010 г.
   Член 5
   Адресати на настоящата директива са държавите-членки.

      Съставено в Брюксел на 27 април 2010 година.

            За Комисията

            Председател

         José Manuel BARROSO

      (1)  ОВ L 230, 19.8.1991 г., стр. 1.

      (2)  ОВ L 313, 12.10.2004 г., стр. 21.

      (3)  Научен доклад на ЕОБХ (2010) 8(1), 1445, Заключение относно партньорски преглед на оценката на риска от употребата на пестициди, съдържащи активното вещество флоникамид (IKI-220), публикуван в интернет на www.efsa.europa.eu

      ПРИЛОЖЕНИЕ
      В приложение I към Директива 91/414/ЕИО се добавя следното вписване в края на таблицата:

                     №

                     Популярно наименование, идентификационни номера

                     Наименование по IUPAC

                     Чистота (1)

                     Влизане в сила

                     Изтичане срока на включването

                     Специални разпоредби

                     „310

                     Флоникамид (IKI-220)
                     CAS № 158062-67-0
                     CIPAC № 763

                     N-цианометил-4-(трифлуорометил)никотинамид

                     ≥ 960 g/kg
                     Примесът на толуен в техническия материал не трябва да надвишава 3 g/kg.

                     1 септември 2010 г.

                     31 август 2020 г.

                     ЧАСТ A
                     Разрешава се единствено за употреба като инсектицид.
                     ЧАСТ Б
                     За прилагането на единните принципи, предвидени в приложение VI, следва да се отчитат заключенията на доклада от прегледа за флоникамид, и по-специално неговите допълнения I и II, така, както са окончателно формулирани от Постоянния комитет за хранителната верига и здравето на животните на 22 януари 2010 г.
                     При тази цялостна оценка държавите-членки трябва да обърнат особено внимание на:

                                 —

                                 риска за операторите и работниците, влизащи по-късно в помещението

                                 —

                                 риска за пчели

                           Условията за получаване на разрешения включват мерки за намаляване на риска, когато това е целесъобразно.
                     В съответствие с член 13, параграф 5 държавите-членки уведомяват Комисията за характеристиките на техническия материал, произведен за търговски цели.“

         (1)  Допълнителни данни за идентичността и спецификациите на активните вещества са предоставени в докладите за преглед.


title: Директива 2010/91/EC на Комисията от 10 декември 2010 година за изменение на Директива 91/414/ЕИО на Съвета с оглед на включването на метосулам като активно вещество и за изменение на Решение 2008/934/ЕО  Текст от значение за ЕИП

text:
               11.12.2010

               BG

               Официален вестник на Европейския съюз

               L 327/40

         ДИРЕКТИВА 2010/91/EC НА КОМИСИЯТА
   от 10 декември 2010 година
   за изменение на Директива 91/414/ЕИО на Съвета с оглед на включването на метосулам като активно вещество и за изменение на Решение 2008/934/ЕО
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1 от нея,
   като има предвид, че:

               (1)

               С регламенти (ЕО) № 451/2000 (2) и (ЕО) № 1490/2002 (3) на Комисията се определят подробните правила за изпълнението на третия етап от работната програма, посочена в член 8, параграф 2 от Директива 91/414/ЕИО, и се предоставя списък с активни вещества, които трябва да бъдат оценени с оглед на евентуалното им включване в приложение I към Директива 91/414/ЕИО. Този списък включва метосулам.

               (2)

               Заявителят оттегли подкрепата си за включването на това активно вещество в приложение I към Директива 91/414/ЕИО в рамките на определения в член 11д от Регламент (ЕО) № 1490/2002 срок от два месеца след получаване на проекта на доклада за оценка. Вследствие на това бе прието Решение 2008/934/ЕО на Комисията от 5 декември 2008 година относно невключването на някои активни вещества в приложение I към Директива 91/414/ЕИО на Съвета и отнемането на разрешенията за продукти за растителна защита, съдържащи тези вещества (4), във връзка с невключването на метосулам.

               (3)

               В съответствие с член 6, параграф 2 от Директива 91/414/ЕИО първоначалният нотификатор (наричан по-долу „заявителят“), е подал ново заявление, с което изисква прилагането на ускорената процедура, предвидена в членове 14—19 от Регламент (ЕО) № 33/2008 на Комисията от 17 януари 2008 г. за определяне на подробни правила за прилагането на Директива 91/414/ЕИО на Съвета във връзка с редовна и ускорена процедура за оценката на активни вещества, които са били част от работната програма, посочена в член 8, параграф 2 от същата директива, но не са били включени в приложение I към нея (5).

               (4)

               Заявлението бе подадено до Франция, която е определена за докладваща държава-членка по силата на Регламент (ЕО) № 451/2000. Установеният срок за ускорената процедура бе спазен. Спецификацията на активното вещество и подкрепените видове употреба са идентични с онези, които са били предмет на Решение 2008/934/ЕО. Посоченото заявление отговаря също така на останалите съществени и процедурни изисквания на член 15 от Регламент (ЕО) № 33/2008.

               (5)

               Франция разгледа допълнителните данни, предоставени от заявителя, и изготви допълнителен доклад. На 7 август 2009 г. Франция предостави този доклад на Европейския орган за безопасност на храните (наричан по-долу „органът“) и на Комисията. Органът сведе допълнителния доклад до знанието на другите държави-членки и на заявителя за предоставяне на коментари и препрати получените коментари на Комисията. В съответствие с член 20, параграф 1 от Регламент (ЕО) № 33/2008 и по искане на Комисията на 23 април 2010 г. органът представи своето заключение относно метосулам на Комисията (6). Проектът на доклада за оценка, допълнителният доклад и заключението на органа бяха разгледани от държавите-членки и от Комисията в рамките на Постоянния комитет по хранителната верига и здравето на животните и бяха финализирани на 28 октомври 2010 г. под формата на доклад на Комисията за преглед на метосулам.

               (6)

               Направените различни проучвания показват, че продуктите за растителна защита, които съдържат метосулам, могат като цяло да отговорят на изискванията, определени в член 5, параграф 1, букви а) и б) от Директива 91/414/ЕИО, по-специално по отношение на видовете употреба, които са били разгледани и уточнени в доклада за преглед на Комисията. Следователно е целесъобразно метосуламът да се включи в приложение I, за да се гарантира, че във всички държави-членки разрешенията за продукти за растителна защита, съдържащи това активно вещество, могат да се издават в съответствие с разпоредбите на посочената директива.

               (7)

               Без да се засяга това заключение, е целесъобразно да бъде получена допълнителна информация по някои конкретни въпроси. В член 6, параграф 1 от Директива 91/414/ЕИО се предвижда, че включването на дадено вещество в приложение I може да подлежи на определени условия. Поради това е целесъобразно да се изиска от заявителя да предостави допълнителна информация, за да се потвърдят въз основа на най-новите научни познания резултатите от оценката на риска по отношение на евентуалната зависимост на поглъщането в почвата на метаболитите М01 и М02 от рН, на просмукването в подпочвените води и на експозицията на повърхностните води на тези вещества, на потенциалната генотоксичност на един определен примес, както и на производствените спецификации на активното вещество.

               (8)

               Следва да се предвиди разумен срок преди включването на дадено активно вещество в приложение I, за да се позволи на държавите-членки и на заинтересованите страни да се подготвят за спазването на новите изисквания, които произтичат от това включване.

               (9)

               Без да се засягат задълженията, определени с Директива 91/414/ЕИО като следствие от включването на активно вещество в приложение I, на държавите-членки следва да се предостави период от шест месеца след включването, за да преразгледат съществуващите разрешения за продукти за растителна защита, съдържащи метосулам, за да се гарантира, че изискванията, определени в Директива 91/414/ЕИО, и по-специално в член 13 и съответните условия, посочени в приложение I, са изпълнени. Държавите-членки следва да променят, заменят или отнемат по целесъобразност съществуващите разрешения в съответствие с разпоредбите на Директива 91/414/ЕИО. Чрез дерогация от горепосочения срок следва да бъде предоставен по-дълъг срок за представянето и оценката на пълната документация, предвидена в приложение III, за всеки продукт за растителна защита и за всяка предвидена употреба в съответствие с единните принципи, определени в Директива 91/414/ЕИО.

               (10)

               Натрупаният опит от предишни включвания в приложение I към Директива 91/414/ЕИО на активни вещества, които са били обект на оценка в рамките на Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита (7), показа, че е възможно да възникнат трудности при тълкуването на задълженията на притежателите на съществуващи разрешения във връзка с достъпа до данни. Следователно, за да се избегнат допълнителни затруднения, е необходимо да се уточнят задълженията на държавите-членки, особено задължението да се проверява дали притежателят на разрешение може да докаже достъп до документация, която удовлетворява изискванията на приложение II към посочената директива. Това уточнение обаче не налага нови задължения на държавите-членки или на притежателите на разрешения, различни от приетите досега директиви за изменение на приложение I.

               (11)

               Въз основа на гореизложеното е целесъобразно Директива 91/414/ЕИО да бъде съответно изменена.

               (12)

               Решение 2008/934/ЕО предвижда невключването на метосулам и отнемането на разрешенията за продукти за растителна защита, които съдържат това вещество, до 31 декември 2011 г. Необходимо е редът относно метосулам в приложението към гореспоменатото решение да бъде заличен.

               (13)

               На горното основание Решение 2008/934/ЕО следва да бъде съответно изменено.

               (14)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Редът, засягащ метосулам в приложението към Решение 2008/934/ЕО, се заличава.
   Член 3
   Държавите-членки приемат и публикуват не по-късно от 31 октомври 2011 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Те прилагат тези разпоредби от 1 ноември 2011 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите- членки.
   Член 4
   1.   В съответствие с Директива 91/414/ЕИО държавите-членки, когато е необходимо, изменят или отнемат до 1 ноември 2011 г. съществуващите разрешения за продукти за растителна защита, съдържащи метосулам като активно вещество. До тази дата по-специално те проверяват дали условията от приложение I към посочената директива по отношение на метосулам са изпълнени, с изключение на условията, определени в част „Б“ от вписването за това активно вещество, както и дали притежателят на разрешение разполага с документация, която отговаря на изискванията на приложение II към посочената директива в съответствие с условията на член 13 от нея, или дали има достъп до такава документация.
   2.   Чрез дерогация от параграф 1 за всеки разрешен продукт за растителна защита, съдържащ метосулам като единствено активно вещество или като едно от няколко активни вещества, всяко от които е включено в приложение I към Директива 91/414/ЕИО, най-късно до 30 април 2011 г. държавите-членки извършват повторна оценка на продукта в съответствие с единните принципи, предвидени в приложение VI към Директива 91/414/ЕИО, въз основа на документация, която отговаря на изискванията на приложение III към посочената директива, и като вземат под внимание част „Б“ от вписването в приложение I към посочената директива относно метосулам. Въз основа на тази оценка те определят дали продуктът отговаря на условията, посочени в член 4, параграф 1, букви б), в), г) и д) от Директива 91/414/ЕИО.
   След като определят това, държавите-членки:

               а)

               в случай на продукт, съдържащ метосулам като единствено активно вещество, когато е необходимо, изменят или отнемат разрешението не по-късно от 30 април 2015 г.; или

               б)

               в случай на продукт, съдържащ метосулам като едно от няколко активни вещества, когато е необходимо, изменят или отнемат разрешението не по-късно от 30 април 2015 г. или от датата, определена за такова изменение или отнемане в съответната директива или директиви, с които съответното вещество или вещества са добавени към приложение I на Директива 91/414/ЕИО, в зависимост от това коя от двете дати е по-късна.

         Член 5
   Настоящата директива влиза в сила на 1 май 2011 г.
   Член 6
   Адресати на настоящата директива са държавите-членки.

      Съставено в Брюксел на 10 декември 2010 година.

            За Комисията

            Председател

         José Manuel BARROSO

      (1)  ОВ L 230, 19.8.1991 г., стр. 1.

      (2)  ОВ L 55, 29.2.2000 г., стр. 25.

      (3)  ОВ L 224, 21.8.2002 г., стр. 23.

      (4)  ОВ L 333, 11.12.2008 г., стр. 11.

      (5)  ОВ L 15, 18.1.2008 г., стр. 5.

      (6)  Европейски орган за безопасност на храните; Заключение относно партньорската проверка на оценката на риска от пестициди за активното вещество метосулам. EFSA Journal 2010 г.; 8(5):1592. [67 стр.]. doi:10.2903/j.efsa.2010.1592. Публикувано онлайн на: www.efsa.europa.eu

      (7)  ОВ L 366, 15.12.1992 г., стр. 10.

      ПРИЛОЖЕНИЕ
      Следното вещество се добавя в края на таблицата в приложение I към Директива 91/414/ЕИО:

                     №

                     Популярно наименование, идентификационни номера

                     Наименование по IUPAC

                     Чистота (1)

                     Влизане в сила

                     Изтичане на срока на включването

                     Специални разпоредби

                     „317

                     Метосулам
                     CAS №: 139528-85-1

                     CIPAC №: 707

                        2′,6′-дихлоро-5,7-диметокси-3′-метил[1,2,4]триазоло

                        [1,5-а]пиримидин-2-сулфонанилид

                     ≥ 980 g/kg

                     1 май 2011 г.

                     30 април 2021 г.

                     ЧАСТ A
                     Може да бъде разрешена единствено употребата като хербицид.
                     ЧАСТ Б
                     За прилагането на единните принципи, предвидени в приложение VI, следва да се отчитат заключенията на доклада от прегледа за метосулам, и по-специално допълнения I и II към него, така, както са окончателно формулирани от Постоянния комитет по хранителната верига и здравето на животните на 28 октомври 2010 г.
                     При тази цялостна оценка държавите-членки трябва да обърнат специално внимание на:

                                 —

                                 опазването на подпочвените води, когато активното вещество се прилага в области, уязвими по отношение на почвите и/или климатичните условия;

                                 —

                                 риска за водните организми;

                                 —

                                 риска за неприцелните растения извън обработваната площ;

                           Когато е целесъобразно, условията за употреба включват мерки за намаляване на риска.
                     Засегнатите държави-членки гарантират, че заявителят предоставя на Комисията до 30 октомври 2011 г. допълнителна информация за спецификацията на произвежданото активно вещество.
                     Засегнатите държави-членки гарантират, че заявителят предоставя на Комисията до 30 април 2013 г. потвърдителна информация по отношение на:

                                 —

                                 евентуалната зависимост на поглъщането в почвата на метаболитите М01 и М02 от рН, на просмукването в подпочвените води и на експозицията на повърхностните води на тези вещества,

                                 —

                                 потенциалната генотоксичност на един определен примес.“

         (1)  Допълнителна информация за идентичността и спецификацията на активното вещество е предоставена в доклада за преглед.


title: Директива 2011/6/ЕС на Комисията от 20 януари 2011 година за изменение на Директива 91/414/ЕИО на Съвета с оглед включването на бупрофезин като активно вещество  Текст от значение за ЕИП

text:
               21.1.2011

               BG

               Официален вестник на Европейския съюз

               L 18/38

         ДИРЕКТИВА 2011/6/ЕС НА КОМИСИЯТА
   от 20 януари 2011 година
   за изменение на Директива 91/414/ЕИО на Съвета с оглед включването на бупрофезин като активно вещество
   (текст от значение за ЕИП)
   ЕВРОПЕЙСКАТA КОМИСИЯ,
   като взе предвид Договора за функционирането на Европейския съюз,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1 от нея,
   като има предвид, че:

               (1)

               С регламенти (ЕО) № 451/2000 (2) и (ЕО) № 1490/2002 (3) на Комисията се определят подробните правила за изпълнението на третия етап от работната програма, посочена в член 8, параграф 2 от Директива 91/414/ЕИО, и се установява списък с активни вещества, които трябва да бъдат оценени с оглед на възможното им включване в приложение I към Директива 91/414/ЕИО. В този списък е включен бупрофезин. С Решение 2008/771/ЕО на Комисията (4) беше решено веществото бупрофезин да не бъде включено в приложение I към Директива 91/414/ЕИО.

               (2)

               В съответствие с член 6, параграф 2 от Директива 91/414/ЕИО лицето, първоначално предоставило информация (наричано по-долу „заявителят“), е подало ново заявление, с което иска прилагането на ускорената процедура, предвидена в членове 14—19 от Регламент (ЕО) № 33/2008 на Комисията от 17 януари 2008 г. за определяне на подробни правила за прилагането на Директива 91/414/ЕИО на Съвета във връзка с редовна и ускорена процедура за оценката на активни вещества, които са били част от работната програма, посочена в член 8, параграф 2 от същата директива, но не са били включени в приложение I към нея (5).

               (3)

               Заявлението бе подадено до Обединеното кралство, което бе определено за докладваща държава-членка по силата на Регламент (ЕО) № 33/2008. Установеният срок за ускорената процедура бе спазен. Спецификацията на активното вещество и подкрепените видове употреба са идентични с онези, които са били предмет на Решение 2008/771/ЕО. Посоченото заявление e в съответствие и с останалите съществени и процедурни изисквания на член 15 от Регламент (ЕО) № 33/2008.

               (4)

               Обединеното кралство подложи на оценка подадените от заявителя нова информация и данни и през август 2009 г. подготви допълнителен доклад. На 21 август 2009 г. то предостави този доклад на Европейския орган за безопасност на храните (наричан по-долу „органът“) и на Комисията.

               (5)

               Органът сведе допълнителния доклад до знанието на другите държави-членки и на заявителя за предоставяне на становища и препрати получените становища на Комисията. В съответствие с член 20, параграф 1 от Регламент (ЕО) № 33/2008 и по искане на Комисията допълнителният доклад беше подложен на партньорска проверка от страна на държавите-членки и на органа. Впоследствие на 21 май 2010 г. (6) органът представи пред Комисията своите заключения относно веществото бупрофезин. Проектът на доклада за оценка, допълнителният доклад и заключението на органа бяха разгледани от държавите-членки и от Комисията в рамките на Постоянния комитет по хранителната верига и здравето на животните и бяха окончателно приети на 23 ноември 2010 г. под формата на доклад на Комисията за преглед на бупрофезин.

               (6)

               В допълнителния доклад, изготвен от докладващата държава-членка, и в новото заключение на органа вниманието беше основно насочено към опасенията, довели до невключването. Тези опасения бяха по-специално свързани с невъзможността за извършване на надеждна оценка на експозицията на потребителите поради липсата на данни, които да позволят точното определяне на остатъка.

               (7)

               Предоставената от заявителя нова информация направи възможно извършването на оценка на експозицията на потребителите. Наличната понастоящем информация показва, че нивото на риск за потребителите е приемливо.

               (8)

               Въз основа на гореизложеното допълнителните данни и информация, предоставени от заявителя, позволяват да бъдат отхвърлени конкретните опасения, довели до невключването. Не са повдигани други останали нерешени въпроси от научно естество.

               (9)

               От направените различни проучвания е видно, че може да се очаква продуктите за растителна защита, съдържащи бупрофезин, да отговарят по принцип на изискванията, определени в член 5, параграф 1, букви а) и б) от Директива 91/414/ЕИО, по-специално по отношение на видовете употреба, разгледани и подробно изложени в доклада за преглед на Комисията. Поради това е целесъобразно бупрофезин да бъде включен в приложение I, като по този начин се гарантира, че във всички държави-членки разрешенията за продукти за растителна защита, съдържащи това активно вещество, ще могат да бъдат издавани в съответствие с разпоредбите на посочената директива.

               (10)

               Без да се засяга това заключение, е целесъобразно да бъде получена потвърждаваща информация по някои конкретни въпроси. В член 6, параграф 1 от Директива 91/414/ЕИО се предвижда, че включването на вещество в приложение I може да бъде обвързано с определени условия. Поради това е целесъобразно да се изиска от заявителя да предостави допълнителна информация за потвърждаване на коефициентите на преработка и преобразуване при оценката на риска за потребителите.

               (11)

               Поради това е целесъобразно Директива 91/414/ЕИО да бъде съответно изменена.

               (12)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, не по-късно от 31 юли 2011 г. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   Настоящата директива влиза в сила на 1 февруари 2011 г.
   Член 4
   Адресати на настоящата директива са държавите-членки.

      Съставено в Брюксел на 20 януари 2011 година.

            За Комисията

            Председател

         José Manuel BARROSO

      (1)  ОВ L 230, 19.8.1991 г., стр. 1.

      (2)  ОВ L 55, 29.2.2000 г., стр. 25.

      (3)  ОВ L 224, 21.8.2002 г., стр. 23.

      (4)  ОВ L 263, 2.10.2008 г., стр. 18.

      (5)  ОВ L 15, 18.1.2008 г., стр. 5.

      (6)  Европейски орган за безопасност на храните: Заключение относно партньорската проверка на оценката на риска от пестициди за активното вещество бупрофезин. EFSA Journal 2010 г.; 8(6):1624, стр. 77. doi:10.2903/j.efsa.2010.1624. Публикувано онлайн на адрес: www.efsa.europa.eu.

      ПРИЛОЖЕНИЕ
      В приложение I към Директива 91/414/ЕИО в края на таблицата се добавя следното вписване:

                     Номер

                     Популярно наименование, идентификационни номера

                     Наименование по IUPAC

                     Чистота (1)

                     Влизане в сила

                     Изтичане срока на включването

                     Специални разпоредби

                     „325

                     Бупрофезин
                     CAS №: 953030-84-7

                     CIPAC №: 681

                     (Z)-2-терт-бутилимино-3-изопропил-5-фенил-1,3,5-тиадиазинан-4-едно

                     ≥ 985 g/kg

                     1 февруари 2011 г.

                     31 януари 2021 г.

                     ЧАСТ А
                     Може да се разрешава за употреба единствено като инсектицид и акарицид.
                     ЧАСТ Б
                     За прилагане на единните принципи в приложение VI следва да бъдат взети предвид заключенията на доклада за преглед на бупрофезин, и по-специално допълнения I и II към него, така както са окончателно приети от Постоянния комитет по хранителната верига и здравето на животните на 23 ноември 2010 г.
                     При тази цялостна оценка държавите-членки трябва да обърнат специално внимание на:

                                 а)

                                 безопасността на операторите и работниците, като гарантират, че условията на употреба налагат, когато е целесъобразно, използването на подходяща лична предпазна екипировка;

                                 б)

                                 експозицията на потребителите чрез храната на метаболити на бупрофезин (анилин), съдържащи се в преработени храни;

                                 в)

                                 прилагането на подходящ период на изчакване за ротационни култури, отглеждани в парници;

                                 г)

                                 риска за водните организми и да гарантират, че условията на употреба налагат, когато е целесъобразно, вземането на подходящи мерки за намаляване на риска.

                           Засегнатите държави-членки изискват предоставянето на потвърждаваща информация по отношение на коефициентите на преработка и преобразуване за оценка на риска за потребителите.
                     Засегнатите държави-членки гарантират, че заявителят ще предостави тази потвърждаваща информация на Комисията до 31 януари 2013 г.“

         (1)  Допълнителна информация за идентичността и спецификацията на активното вещество е предоставена в доклада за преглед.


title: Директива 2010/82/ЕС на Комисията от 29 ноември 2010 година за изменение на Директива 91/414/ЕИО на Съвета по отношение на разширяването на употребата на активното вещество тетраконазол  Текст от значение за ЕИП

text:
               30.11.2010

               BG

               Официален вестник на Европейския съюз

               L 313/10

         ДИРЕКТИВА 2010/82/ЕС НА КОМИСИЯТА
   от 29 ноември 2010 година
   за изменение на Директива 91/414/ЕИО на Съвета по отношение на разширяването на употребата на активното вещество тетраконазол
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1, втора алинея, второ тире от нея,
   като има предвид, че:

               (1)

               С Директива 2009/82/ЕО на Съвета (2) веществото тетраконазол беше включено като активно вещество в приложение I към Директива 91/414/ЕИО за употреба като фунгицид.

               (2)

               При включването на веществото тетраконазол обаче e разрешена единствено употребата при полски култури с ограничени максимално допустими количества и период на прилагане. Употребата върху ябълки и грозде е напълно изключена. Тези ограничения бяха необходими, тъй като към момента на включването необходимата за оценка на подпочвените води информация беше недостатъчна, по-специално по отношение на риска от заразяване с два метаболита, които не бяха идентифицирани от нотификатора. По отношение на употребите върху ябълки и грозде необходимата за оценка на риска за потребителите информация беше непълна.

               (3)

               Нотификаторът Isagro поиска включването на веществото тетраконазол да бъде изменено, като се разширят употребите му като фунгицид чрез премахване на посочените ограничения. Той представи допълнителни научни данни в подкрепа на искането си.

               (4)

               Италия, която с Регламент (ЕО) № 1490/2002 на Комисията (3) беше определена за докладваща държава-членка, извърши оценка на тези данни и на 10 февруари 2010 г. представи на Комисията допълнение към проекта на доклада за оценка на веществото тетраконазол, което допълнение беше изпратено на останалите държави-членки и на Европейския орган за безопасност на храните (ЕОБХ) за коментар. Държавите-членки и Комисията разгледаха проекта на доклада за оценка, заедно с допълнението към него, в рамките на Постоянния комитет по хранителната верига и здравето на животните и на 28 октомври 2010 г. ги финализираха под формата на доклад на Комисията за преглед относно веществото тетраконазол.

               (5)

               Представените от нотификатора нови данни и извършената от докладващата държава-членка нова оценка сочат, че поисканото разширяване на употребата не поражда никакви допълнителни рискове освен вече взетите предвид в специалните разпоредби относно веществото тетраконазол в приложение I към Директива 91/414/ЕИО и в доклада на Комисията за преглед относно това вещество. По-специално по отношение на риска от замърсяване на подпочвените води докладващата държава-членка счита, че представеното от нотификатора ново изследване идентифицира посочените метаболити и че не се наблюдава неприемливо изтичане. Що се отнася до употребата върху ябълки и грозде, тя стигна до извода, че допълнените чрез новите контролирани и полеви изследвания данни за остатъчни вещества сочат, че не съществуват рискове при прекомерен еднократен и при хроничен прием от потребителите.

               (6)

               По тези причини в съответствие с член 5, параграф 1, букви а) и б) от Директива 91/414/ЕИО е оправдано специалните разпоредби относно веществото тетраконазол да бъдат изменени, като се премахнат ограниченията по отношение на употребата му като фунгицид.

               (7)

               Поради това е целесъобразно Директива 91/414/ЕИО да бъде съответно изменена.

               (8)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Част А от приложение I към Директива 91/414/ЕИО, колона „Специални разпоредби“, реда за веществото „тетраконазол“ се заменя със следния текст:

      „ЧАСТ А
      Може да бъде разрешена единствено употребата като фунгицид.“

   Член 2
   Не по-късно от 31 март 2011 г. държавите-членки приемат и публикуват законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Те прилагат тези разпоредби от 1 април 2011 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   Настоящата директива влиза в сила на двадесетия ден след датата на публикуването ѝ в Официален вестник на Европейския съюз.

   Член 4
   Адресати на настоящата директива са държавите-членки.

      Съставено в Брюксел на 29 ноември 2010 година.

            За Комисията

            Председател

         José Manuel BARROSO

      (1)  ОВ L 230, 19.8.1991 г., стр. 1.

      (2)  ОВ L 196, 28.7.2009 г., стр. 10.

      (3)  ОВ L 224, 21.8.2002 г., стр. 23.